CELEX: 32004D0786(01)
Language: lt
Date: 1100736000000
Title: 2004/786/EB: 2004 m. lapkričio 18 d. Komisijos sprendimas, iš dalies keičiantis Sprendimą 92/471/EEB dėl veterinarinio sertifikavimo importuojant galvijų embrionus iš trečiųjų šalių (pranešta dokumentu Nr. K(2004) 4380) (Tekstas svarbus EEE)

23.11.2004   
            
            
               LT
            
            
               Europos Sąjungos oficialusis leidinys
            
            
               L 346/32
            
         
      KOMISIJOS SPRENDIMAS
   
   2004 m. lapkričio 18 d.
   iš dalies keičiantis Sprendimą 92/471/EEB dėl veterinarinio sertifikavimo importuojant galvijų embrionus iš trečiųjų šalių
   (pranešta dokumentu Nr. K(2004) 4380)
   (Tekstas svarbus EEE)
   (2004/786/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių (1), ypač į jos 9 straipsnio 1 dalies b punktą,
   kadangi:
   
               (1)
            
            
               1992 m. rugsėjo 2 d. Komisijos sprendimas 92/471/EEB dėl gyvūnų sveikatos reikalavimų ir veterinarinio sertifikavimo importuojant galvijų embrionus iš trečiųjų šalių (2) nustato, kad tik valstybės narės leidžia importuoti galvijų embrionus, atitinkančius garantijas, nustatytas gyvūnų sveikatos pažymėjimuose pagal to sprendimo A ir B priedų I dalį.
            
         
               (2)
            
            
               Direktyvoje 89/556/EEB nustatytos gyvūnų sveikatos sąlygos prekybai embrionais Bendrijoje yra griežtesnės nei tos sąlygos, kurios taikomos tokiems importuojamiems embrionams.
            
         
               (3)
            
            
               Pagal Direktyvą 89/556/EEB galvijų embrionai neišsiunčiami iš valstybės narės teritorijos į kitos valstybės narės teritoriją, nebent jie buvo gauti, atlikus dirbtinį apsėklinimą arba apvaisinimą in vitro spermos surinkimo centre laikomo donoro reproduktoriaus sperma arba spermos surinkimo centre saugoma sperma, kompetentingai institucijai patvirtinus centrus pagal 1988 m. birželio 14 d. Tarybos direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai užšaldyta galvijų sperma bei jos importui (3).
            
         
               (4)
            
            
               Nors Tarptautinės embrionų perkėlimo draugijos (IETS) įvertinta konkrečių užkrečiamųjų ligų, perduodamų per embrionus, rizika yra nežymi, nustatant, kad embrionai tinkamai laikomi nuo surinkimo iki persodinimo, tačiau reikia imtis griežtesnių apvaisinimui skirtos spermos apsaugos priemonių.
            
         
               (5)
            
            
               Gyvūnų sveikatos interesais būtina, kad tos pačios sąlygos, taikomos prekybai galvijų embrionais Bendrijoje, taip pat būtų taikomos konkretiems importuojamiems embrionams, ypač gautiems po apvaisinimo sperma, atitinkančia Direktyvą 88/407/EEB.
            
         
               (6)
            
            
               Todėl Sprendimą 92/471/EEB reikėtų atitinkamai iš dalies pakeisti.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 92/471/EEB A ir B priedai iš dalies keičiami, atsižvelgiant į šio sprendimo priedą.
   2 straipsnis
   Šis sprendimas įsigalioja 2004 m. lapkričio 26 d.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2004 m. lapkričio 18 d.
      
         
            Komisijos vardu
         
         David BYRNE
         
         
            Komisijos narys
         
      
   
   
      (1)  OL L 302, 1989 10 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 270, 1992 9 15, p. 27. Sprendimas su paskutiniais pakeitimais, padarytais Sprendimu 2004/52/EB (OL L 10, 2004 1 16, p. 67).
   
      (3)  OL L 194, 1988 7 22, p. 10. Direktyva su paskutiniais pakeitimais, padarytais Komisijos sprendimu 2004/101/EB (OL L 30, 2004 2 4, p. 15).
   
      PRIEDAS
      Sprendimo 92/471/EEB A ir B priedai iš dalies keičiami taip:
      
                  1)
               
               
                  A priedo I dalis keičiama taip:
                  
                     
                  
                     
               
            
                  2)
               
               
                  B priedo I dalis keičiama taip: